Period: Old Babylonian
Genre: Literary
Transliteration:
<SURFACE>
...e mu dug₃ še₂₁-a
...{d}en-lil₂-la₂ ki-aŋ₂-ŋa₂-ni za-e-me-en
ama gal {d}sud₃{ki}a šir₃ kug-zu ga-an-i-i
nin-ŋu₁₀ dug₄-ga-zu diŋir mah-gin₇ rib-ba
igi il₂-la en {d}nu-nam-nir-re
gal-zu e₂-kur-ra nin gal ki-ur₃-ra
nin nam zid tar-tar-re {d}a-nun-na-ke₄-ne
munus zid me gal-gal-la an ki-da nu-sa₂
igi bar-ra-zu lu₂ mu-un-til₃-le
{d}sud₃-a ka ba-a-zu lu₂ mu-un-sag₉-ge
{e}inim-zu niŋ₂ nu-kur₂-ru-dam
ka-ta e₃-a-zu saŋ-bi-še₃ e₃-a
{d}sud₃-a nam-mah-zu {d}a-nun-na-ke₄-ne
a₂-aŋ₂-ŋa₂ zid-de₃ ši-im-ma-ra-an-sug₂-ge-eš
i₃-du₈ gal-zu ŋeš-tuku {d}asal-lu₂-hi
šu-luh me kug-ga si hu-mu-ra-ab-sa₂
sukkal-zu {d}nin <unk> ke₄ a-ra-zu inim-ma-še₃ ša-ra-ab <unk>
{d}bur{d}suen-e aga zid dalla mu-ni-in-e₃
men zalag-ga-zu saŋ-ŋa₂-na u₃-mu-e-ŋal₂
...ŋidru uŋ₃ si sa₂-sa₂-e saŋ-e-eš mu-ni-in-rig₇
{d}bur{d}suen sipad nun-bi na-nam
šibir₂ uŋ₃ lu-a e-ne-ra u₃-mu-na-e-šum₂
kur-kur ki ŋar-zu kilib₃-bi ha-ra-ab-lah₅-e
nu-kud
ŋeš-hur-zu niŋ₂ šu nu-te-ŋe₂₆-dam
nin-ŋu₁₀ a-ra₂ ak-a-zu igi nu-ŋa₂-ŋa₂
ŋarza-zu hur nu-bala-e-dam
...zu me an-na saŋ-e-eš rig₈-ga-a
...{ki}zu šuruppag{ki}e an-ne₂ ma-ra-an...
ki-tuš šag₄ hul₂-la-ka {d}en-lil₂-da...
nin-ŋu₁₀ iri{ki} nam-mah-za šuruppag...ga-ke₄
<SURFACE>
...{d}sud₃ dumu nun mu-še₃ hu-ri-in-še₂₁
nibru{ki}a kur-gal {d}en-lil₂-le
nam-mah e₂-kur-ra mu-še₃ mu-ri-in-še₂₁
...ma-al{ki}a en {d}nu-nam-nir...
...lil₂ sag₉-ga-e mu-še₃ mu-ri-in-še₂₁
...zi edin-na-ke₄
...zu me-te...ni-me-en
šuruppag{ki}še₃ {d}lamma sag₉-ga-ni-me-en
zag-gu-la₂ iri{ki}za-ke₄ hu-mu-ni-lum-lum-mu-ne
inim uru₁₆ an ki-a me mah-ta saŋ il₂
{d}sud₃ kur-gal-la-ra šag₄ <unk> ŋal₂-la-ni-me-en
barag gal-e dur₂ ŋar-ra-zu-ne
šuruppag{ki} {gi}kiri₃-zal-la asila₃ ha-ra-su₃-e
lu₂ a-ra-zu siškur₂ ma-ra-an-da-ab-be₂-en
kadra-ni šu teŋ₄-ba-ab lu₂ kaš-zu he₂-a
saŋ giggi-še₃ ama arhuš-a-me-en
kur-kur-re saŋ-en₃-tar-bi-me-en
he₂-du₇ e₂ mah-a nin e₂ ki-sig₁₀-ga
munus sag₉-ga e₂-dim-gal-an-na
nu-kud
{d}sud₃-a zag-mi₂
šir₃-gid₂-da {d}sud₃-kam

Cuneiform:
<SURFACE>
...𒂊𒈬𒄭𒄷𒈿𒀀
...𒀭𒂗𒆤𒇲𒆠𒉘𒂷𒉌𒍝𒂊𒈨𒂗
𒂼𒃲𒀭𒋢𒆳𒊒𒆠𒀀𒂡𒆬𒍪𒂵𒀭𒄿𒄿
𒎏𒈬𒅗𒂵𒍪𒀭𒈤𒁶𒆗𒁀
𒅆𒅍𒆷𒂗𒀭𒉡𒉆𒉪𒊑
𒃲𒍪𒂍𒆳𒊏𒎏𒃲𒆠𒃡𒊏
𒎏𒉆𒍣𒋻𒋻𒊑𒀭𒀀𒉣𒈾𒆤𒉈
𒊩𒍣𒈨𒃲𒃲𒆷𒀭𒆠𒁕𒉡𒁲
𒅆𒁇𒊏𒍪𒇽𒈬𒌧𒋾𒇷
𒀭𒋢𒆳𒊒𒀀𒅗𒁀𒀀𒍪𒇽𒈬𒌧𒊷𒄀
𒂊𒅗𒍪𒃻𒉡𒉽𒊒𒁮
𒅗𒋫𒌓𒁺𒀀𒍪𒊕𒁉𒂠𒌓𒁺𒀀
𒀭𒋢𒆳𒊒𒀀𒉆𒈤𒍪𒀭𒀀𒉣𒈾𒆤𒉈
𒀉𒉘𒂷𒍣𒉈𒅆𒅎𒈠𒊏𒀭𒁻𒄀𒌍
𒉌𒂃𒃲𒍪𒄑𒌇𒀭𒍂𒇽𒄭
𒋗𒈛𒈨𒆬𒂵𒋛𒄷𒈬𒊏𒀊𒁲
𒈛𒍪𒀭𒎏<unk>𒆤𒀀𒊏𒍪𒅗𒈠𒂠𒊭𒊏𒀊<unk>
𒀭𒁓𒀭𒂗𒍪𒂊𒂇𒍣𒈦𒄘𒃼𒈬𒉌𒅔𒌓𒁺
𒃞𒌓𒂵𒍪𒊕𒂷𒈾𒅇𒈬𒂊𒅅
...𒉺𒌧𒋛𒁲𒁲𒂊𒊕𒂊𒌍𒈬𒉌𒅔𒉺𒄸𒁺
𒀭𒁓𒀭𒂗𒍪𒉺𒇻𒉣𒁉𒈾𒉆
𒂙𒌧𒇻𒀀𒂊𒉈𒊏𒅇𒈬𒈾𒂊𒋧
𒆳𒆳𒆠𒃻𒍪𒆸𒆸𒁉𒄩𒊏𒀊𒁺𒁺𒂊
𒉡𒋻
𒄑𒄯𒍪𒃻𒋗𒉡𒋼𒂷𒁮
𒎏𒈬𒀀𒁺𒀝𒀀𒍪𒅆𒉡𒂷𒂷
𒉺𒀭𒍪𒄯𒉡𒁄𒂊𒁮
...𒍪𒈨𒀭𒈾𒊕𒂊𒌍𒉺𒄸𒂵𒀀
...𒆠𒍪𒋢𒆳𒊒𒆠𒂊𒀭𒉌𒈠𒊏𒀭...
𒆠𒆪𒊮𒄾𒆷𒅗𒀭𒂗𒆤𒁕...
𒎏𒈬𒌷𒆠𒉆𒈤𒍝𒋢𒆳𒊒...𒂵𒆤
<SURFACE>
...𒀭𒋢𒆳𒊒𒌉𒉣𒈬𒂠𒄷𒊑𒅔𒄷𒈿
𒂗𒆤𒆠𒀀𒆳𒃲𒀭𒂗𒆤𒇷
𒉆𒈤𒂍𒆳𒊏𒈬𒂠𒈬𒊑𒅔𒄷𒈿
...𒈠𒀠𒆠𒀀𒂗𒀭𒉡𒉆𒉪...
...𒆤𒊷𒂵𒂊𒈬𒂠𒈬𒊑𒅔𒄷𒈿
...𒍣𒂔𒈾𒆤
...𒍪𒈨𒋼...𒉌𒈨𒂗
𒋢𒆳𒊒𒆠𒂠𒀭𒆗𒊷𒂵𒉌𒈨𒂗
𒍠𒄖𒇲𒌷𒆠𒍝𒆤𒄷𒈬𒉌𒈝𒈝𒈬𒉈
𒅗𒂗𒀭𒆠𒀀𒈨𒈤𒋫𒊕𒅍
𒀭𒋢𒆳𒊒𒆳𒃲𒆷𒊏𒊮<unk>𒅅𒆷𒉌𒈨𒂗
𒁈𒃲𒂊𒂉𒃻𒊏𒍪𒉈
𒋢𒆳𒊒𒆠𒄀𒅗𒉌𒆷𒂢𒄩𒊏𒋤𒂊
𒇽𒀀𒊏𒍪𒀬𒀬𒈠𒊏𒀭𒁕𒀊𒁉𒂗
𒃻𒊮𒀀𒉌𒋗𒋾𒁀𒀊𒇽𒁉𒍪𒃶𒀀
𒊕𒈪𒂠𒂼𒃣𒀀𒈨𒂗
𒆳𒆳𒊑𒊕𒇷𒋻𒁉𒈨𒂗
𒃶𒌌𒂍𒈤𒀀𒎏𒂍𒆠𒋧𒂵
𒊩𒊷𒂵𒂍𒁴𒃲𒀭𒈾
𒉡𒋻
𒀭𒋢𒆳𒊒𒀀𒍠𒊩
𒂡𒁍𒁕𒀭𒋢𒆳𒊒𒄰